Myndin er byggð á sannri sögu um mann að nafni Chris Gardner . Gardner hefur eytt öllu sparifénu í fjölda eintaka af tæki sem heitir " Beina-þéttleika skanni " , en á erfitt með að selja þau , en hann þarf að selja þrjá skanna á mánuði svo það dugi til að borga reikningana . Á meðan Gardner er að reyna að finna út hvernig hann getur selt tækin þá fer konan ... Lesa meira Myndin er byggð á sannri sögu um mann að nafni Chris Gardner . Gardner hefur eytt öllu sparifénu í fjölda eintaka af tæki sem heitir " Beina-þéttleika skanni " , en á erfitt með að selja þau , en hann þarf að selja þrjá skanna á mánuði svo það dugi til að borga reikningana . Á meðan Gardner er að reyna að finna út hvernig hann getur selt tækin þá fer konan frá honum , hann missir húsið , bankareikninginn og kreditkortareikninginn . Hann neyðist til að lifa á götunni með syni sínum , og þarf nú í örvæntingu að finna venjulega vinnu . Hann fær vinnu sem verðbréfasali í starfsnámi , en áður en hann getur farið að fá laun , þá þarf hann að fara í sex mánaða langa þjálfun , og þarf að selja tækin sín til að lifa af út allan tímann .... minna The Pursuit of Happyness er erfið mynd og ég átti stundum erfitt með að átta mig á henni . Hún fjallar um Chris Gardner , sem leikin er af Will Smith . Chris , konan hans og fimm ára sonur hans búa saman í lítilli íbúð í San Fransisco á níunda áratugnum . Chris er í glötuðu sölumannsstarfi þar sem hann neyðist til að selja tæki sem á að koma í staðin fyrir röngentæki , en er hálf misheppnað og erfilega gengur að selja . Þar sem hann fær aðeins borgað þegar hann selur tæki hefur sölutregða bein áhrif á tekjur fjölskyldunnar . Þannig er kjarna myndarinnar náð . Chris , þrátt fyrir að vera ágætlega gefin , nær ekki árangri í því umhverfi sem hann er í . Niðurstaðan er of litlir peningar til að framfleyta fjölskyldunni . Sífellt versnandi fjárhagsstaða fer illa með fjölskyldulífið og að lokum fer konan hans frá Chris og syni hans ( ath.sem leikin er af raunverulegum syni Will Smith ) . Í framhaldinu fær Chris tækifæri á að vera ólaunaður lærlingur hjá stóru verðbréffyrirtæki og þarf á sama tíma að hugsa fyrir sér og syni sínum við gríðarlega erfileika að hluta án nokkurra tekna . Það er einmitt þessi barátta sem mér fannst merkileg , sérstaklega í því samhengi sem ég , íslendingurinn , sé hana . Það er nefnilega erfitt að átta sig á því umhverfi sem myndin á sér stað . Hina gríðarlega harða samkeppnisumhverfi sem er hluti af amerískum kúltúr . Fátæktin sem birtist í myndinni er á köflum svo yfirengileg og hræðileg að mér fannst hún óþægileg áhorfs . Mér fannst stundum eins og höfundar myndarinnar hafi ákveðið að nota sömu aðferðir og maður sér í hryllingsmyndum eins og var t.d. notað í hostel . Þar sem ofbeldið var yfirengilegt og í súrrealískt í sjálfu sér . Þessu líkt er fátæktin í The Pursuit for Happyness í forgrunni sögunnar og yfirskyggir á köflum söguna sjálfa . Þetta trix er svosem ekkert alsæmt , en í þessari mynd verður það til þess að maður gleymir sögunni og dettur niður í að vorkenna ... þannig missir myndin aðeins taktinn og hugurinn hvarflar burt . Að öðru leiti er fínt flæði í myndinni . Will Smith stendur sig vel , en senuþjófurinn er sonur hans , sem er afar sannfærandi í erfiðu hlutverki fimm ára gutta . Almennt séð mundi ég seigja að þetta væri fín mynd , en kannski ekki þessi stórgóða mynd sem ég bjóst við . En það verður þó að koma fram að þessi mynd fékk mig til að hugsa og það veðrur ekki af henni tekið ! Mér finnst ég þurfa að taka fram að ég veit í raun ekkert um kvikmyndir eða kvikmyndagerð . veit ekkert um lýsingu , tæknibrellur , leikurum e.þ.h . En ég hef hinsvegar áhuga á handritum og því ritverki sem kvikmyndir byggja á .